strabo.geographica 7.3.17
εἶτα Βορυσθένης ποταμὸς πλωτὸς ἐφʼ ἑξακοσίους σταδίους καὶ πλησίον ἄλλος ποταμὸς Ὕπανις καὶ νῆσος πρὸ τοῦ στόματος τοῦ Βορυσθένους ἔχουσα λιμένα . πλεύσαντι δὲ τὸν Βορυσθένη σταδίους διακοσίους ὁμώνυμος τῷ ποταμῷ πόλις · ἡ δʼ αὐτὴ καὶ Ὀλβία καλεῖται , μέγα ἐμπόριον , κτίσμα Μιλησίων . ἡ δὲ ὑπερκειμένη πᾶσα χώρα τοῦ λεχθέντος μεταξὺ Βορυσθένους καὶ Ἴστρου πρώτη μέν ἐστιν ἡ τῶν Γετῶν ἐρημία , ἔπειτα οἱ Τυρεγέται , μεθʼ οὓς οἱ Ἰάζυγες Σαρμάται καὶ οἱ Βασίλειοι λεγόμενοι καὶ Οὖργοι , τὸ μὲν πλέον νομάδες , ὀλίγοι δὲ καὶ γεωργίας ἐπιμελούμενοι · τούτους φασὶ καὶ παρὰ τὸν Ἴστρον οἰκεῖν , ἐφʼ ἑκάτερα πολλάκις . ἐν δὲ τῇ μεσογαίᾳ Βαστάρναι μὲν τοῖς Τυρεγέταις ὅμοροι καὶ Γερμανοῖς , σχεδόν τι καὶ αὐτοὶ τοῦ Γερμανικοῦ γένους ὄντες , εἰς πλείω φῦλα διῃρημένοι . καὶ γὰρ Ἄτμονοι λέγονταί τινες καὶ Σιδόνες , οἱ δὲ τὴν Πεύκην κατασχόντες τὴν ἐν τῷ Ἴστρῳ νῆσον Πευκῖνοι , Ῥωξολανοὶ δʼ ἀρκτικώτατοι τὰ μεταξὺ τοῦ Τανάιδος καὶ Βορυσθένους νεμόμενοι πεδία . ἡ γὰρ προσάρκτιος πᾶσα ἀπὸ Γερμανίας μέχρι τῆς Κασπίας πεδιάς ἐστιν , ἣν ἴσμεν · ὑπὲρ δὲ τῶν Ῥωξολανῶν εἴ τινες οἰκοῦσιν οὐκ ἴσμεν . οἱ δὲ Ῥωξολανοὶ καὶ πρὸς τοὺς Μιθριδάτου τοῦ Εὐπάτορος στρατηγοὺς ἐπολέμουν ἔχοντες ἡγεμόνα Τάσιον · ἧκον δὲ Παλάκῳ συμμαχήσοντες τῷ Σκιλούρου , καὶ ἐδόκουν μὲν εἶναι μάχιμοι , πρὸς μέντοι συντεταγμένην φάλαγγα καὶ ὡπλισμένην καλῶς τὸ βάρβαρον φῦλον ἀσθενὲς πᾶν ἐστι καὶ τὸ γυμνητικόν . ἐκεῖνοι γοῦν περὶ πέντε μυριάδας πρὸς ἑξακισχιλίους τοὺς Διοφάντῳ , τῷ τοῦ Μιθριδάτου στρατηγῷ , συμπαραταξαμένους οὐκ ἀντέσχον , ἀλλʼ οἱ πλεῖστοι διεφθάρησαν . χρῶνται δὲ ὠμοβοΐνοις κράνεσι καὶ θώραξι , γερροφόροι , ἀμυντήρια δʼ ἔχοντες καὶ λόγχας καὶ τόξον καὶ ξίφος · τοιοῦτοι δὲ καὶ τῶν ἄλλων οἱ πλείους . τῶν δὲ νομάδων αἱ σκηναὶ πιλωταὶ πεπήγασιν ἐπὶ ταῖς ἁμάξαις , ἐν αἷς διαιτῶνται · περὶ δὲ τὰς σκηνὰς τὰ βοσκήματα , ἀφʼ ὧν τρέφονται καὶ γάλακτι καὶ τυρῷ καὶ κρέασιν · ἀκολουθοῦσι δὲ ταῖς νομαῖς μεταλαμβάνοντες τόπους ἀεὶ τοὺς ἔχοντας πόαν , χειμῶνος μὲν ἐν τοῖς ἕλεσι τοῖς περὶ τὴν Μαιῶτιν , θέρους δὲ καὶ ἐν τοῖς πεδίοις .
Lemmas: εἶτα Βορυσθένης ποταμός πλωτός ἐπί ἑξακόσιοι στάδιον καί πλησίον ἄλλος ποταμός Ὕπανις καί νῆσος πρό ὁ στόμα ὁ Βορυσθένης ἔχω λιμήν . πλέω δέ ὁ Βορυσθένης στάδιον διακόσιοι ὁμώνυμος ὁ ποταμός πόλις · ὁ δέ αὐτός καί Ὀλβία καλέω , μέγας ἐμπόριον , κτίσμα Μιλήσιος . ὁ δέ ὑπέρκειμαι πᾶς χώρα ὁ λέγω μεταξύ Βορυσθένης καί Ἴστρος πρῶτος μέν εἰμί ὁ ὁ Γέται ἐρημία , ἔπειτα ὁ Τυρεγέτης , μετά ὅς ὁ Ἰάζυγες Σαρμάτης καί ὁ Βασίλειος λέγω καί Οὖργος , ὁ μέν πολύς νομάς , ὀλίγος δέ καί γεωργία ἐπιμελέομαι · οὗτος φημί καί παρά ὁ Ἴστρος οἰκέω , ἐπί ἑκάτερος πολλάκις . ἐν δέ ὁ μεσόγαιος Βαστάρναι μέν ὁ Τυρεγέται ὅμορος καί Γερμανός , σχεδόν τις καί αὐτός ὁ Γερμανικός γένος εἰμί , εἰς πολύς φῦλον διαλέγω . καί γάρ Ἄτμονος λέγω τις καί Σιδόνες , ὁ δέ ὁ Πεύκη κατέχω ὁ ἐν ὁ Ἴστρος νῆσος Πευκῖνος , Ῥωξολανοί δέ ἀρκτικός ὁ μεταξύ ὁ Τάναϊς καί Βορυσθένης νέμω πεδίον . ὁ γάρ προσάρκτιος πᾶς ἀπό Γερμανία μέχρι ὁ Κασπία πεδιάς εἰμί , ὅς οἶδα · ὑπέρ δέ ὁ Ῥωξολανοί εἰ τις οἰκέω οὐ οἶδα . ὁ δέ Ῥωξολανοί καί πρός ὁ Μιθριδάτης ὁ Εὐπάτωρ στρατηγός πολεμέω ἔχω ἡγεμών Τάσιος · ἥκω δέ Πάλακος συμμαχέω ὁ Σκίλουρος , καί δοκέω μέν εἰμί μάχιμος , πρός μέντοι συντάσσω φάλαγξ καί ὁπλίζω καλός ὁ βάρβαρος φῦλον ἀσθενής πᾶς εἰμί καί ὁ γυμνητικός . ἐκεῖνος γοῦν περί πέντε μυριάς πρός ἑξακισχίλιοι ὁ Διόφαντος , ὁ ὁ Μιθριδάτης στρατηγός , συμπαρατάσσομαι οὐ ἀντέχω , ἀλλά ὁ πολύς διαφθείρω . χράω δέ ὠμοβόϊνος κράνος καί θώραξ , γερροφόροι , ἀμυντήριον δέ ἔχω καί λόγχη καί τόξον καί ξίφος · τοιοῦτος δέ καί ὁ ἄλλος ὁ πολύς . ὁ δέ νομάς ὁ σκηνή πιλωτός πήγνυμι ἐπί ὁ ἄμαξα , ἐν ὅς διαιτάω · περί δέ ὁ σκηνή ὁ βόσκημα , ἀπό ὅς τρέφω καί γάλα καί τυρός καί κρέας · ἀκολουθέω δέ ὁ νομή μεταλαμβάνω τόπος ἀεί ὁ ἔχω πόα , χειμών μέν ἐν ὁ ἕλος ὁ περί ὁ Μαιῶτις , θέρος δέ καί ἐν ὁ πεδίον .